**Zákaz odbočovania vpravo**

Ujo šofér pozor daj,

na cestu sa pozeraj.

A ak poznáš všetky značky,

isto nespôsobíš búračky.

Či už si veľký, alebo malý,

mal by si dobre poznať tvary,

Zákaz odbočovania je kruh

cez ktorý je červený pruh.

**Priechod pre chodcov**

Na priechode zastavím,

oči riadne otvorím.

Pozriem vľavo, potom vpravo,

cez cestu si prejdem hravo.

**Zákaz vjazdu všetkých vozidiel**

**v oboch smeroch**

Učím sa rada dopravné značky, 

doma na gauči po ležiačky!

Keď ich budem vedieť všetky,

nebudem mať v nich žiadne zmätky.

Zákaz vjazdu vodič pozná,

do ulice vchádzať nemá.

**Semafor**

Skackám, hopkám po cestičke, 

ktorá vedie ku školičke.

Skôr, než príde september,

tú správnu si vyberiem.

Prejdem mestom, miniem dvor,

pomôže mi semafor.

Ešte pozriem vľavo- vpravo,

cestu prejdem celkom hravo.

Už som v škole, veru tak,

bude zo mňa dobrý žiak.

**Hlavná cesta**

Tak sa šofér ponáhľa

a tu zrazu hľa,

na blízku je hlavná cesta,

po nej frčia autá z mesta.

Tie vždy prednosť v jazde majú.

Na vedľajšej? Tam sa naháňajú.

**Semafor**

Semaforu, milé deti,

netreba sa báť,

len sa treba veľmi dobre

okolo seba pozerať.

Keď zasvieti zelená,

môžeme všetci ísť,

aby sme sa dostali,

kam sme chceli ísť.